**NARAVOSLOVJE- PONAVLJANJE- pišeš v svoj zvezek; dela je za dve šolski uri in delaj s svojim tempom**

1. ko greš s starši na sprehod, poglej okoli sebe in bodi pozoren ali pozorna na drevesna in grmovna debla, poglej krošnjo in poskušaj določiti vrsto drevesa ali grma. Lažje je pri belo ali roza cvetočih grmih- navadna magnolija ali rumeno cvetočih grmih- navadni dren.

2. doma skiciraj drevo ali grm, ga poskušaj poimenovati, dodaj rastlinske organe, ki si jih videl ali videla- cvet, liste, steblo, morda korenine?

Ker pa cveti tudi veliko pomladanskih rastlin in verjetno veš, da so že klopi, se moraš doma vedno pregledati ali se zaščititi pred sprehodom. Te rastline pa so trobentice, pljučnik, vijolice, marjetice, čemaž, regrat- ki so zdravilne rastline in užitne tudi v različnih jedeh, kot so palačinke, frtalja, zelenjavne juhe, solate,…

Ker pa sem omenila zdravilne rastline, jih vedno nabiraj z odraslim človekom, ki jih pozna.

Ko pomagaš pripravljati obroke, verjetno ješ **korenine**- korenje, redkvica; **stebla**- brokoli, koleraba, por; **liste**- solate, brokoli, koleraba, drobnjak, čebula, peteršilj; **cvetove**- cvetača, brokoli; **plodove**- jabolko, hruška, pomaranča, grenivka,…, se pravi **rastlinske organe**.

Razmišljaj o različnih barvnih kombinacijah, pri pripravi obrokov, saj vsebujejo različne vitamine in mineralne snovi, ki pa vsi pripomorejo k boljšemu počutju in odpornosti.

Seveda pa ne pozabi veliko piti- topla limonada, mlačen čaj, v katerega dodaš žličko medu.

3. ko skiciraš **olesenelo ali zelnato rastlino**, pa zraven pomisli še na celične **organele**, ki so v rastlinskih celicah.

Tri poimenuj in zapiši v zvezek njihove naloge. Nato pa poglej v zvezek in dopiši naloge tistih, ki si jih pozabil ali pozabila.

4. ker pa so korenine dreves pritrjene v podlago, si na sprehodu verjetno videl tudi **barvo prsti** in opazil ali opazila **kamnine**.

Poglej v zvezek in poimenuj eno vrsto kamnin, ki je v **Sloveniji najbolj zastopana**.

5. kaj pomeni beseda **preperevanje** in katere **vrste preperevanja kamnin** poznaš?

Odgovor napiši v zvezek.

Želim ti veliko različnih dejavnosti.

Učiteljica, Darja Šega